ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
പ്രധാനമന്ത്രി ആഗസ്റ്റ് 10 ന് ഉജ്ജ്വല 2.0 പുറത്തിറക്കും
പ്രധാനമന്ത്രി ശ്രീ നരേന്ദ്ര മോദി 2021 ആഗസ്റ്റ് 10 ന് ഉത്തർപ്രദേശിലെ മഹോബയിൽ എൽപിജി കണക്ഷനുകൾ കൈമാറികൊണ്ട് ഉജ്ജ്വല 2.0  ന് തുടക്കം കുറിക്കും . വീഡിയോ കോൺഫറൻസിംഗ് വഴി ഉച്ചയ്ക്ക് 12:30 ന് നടക്കുന്ന ` പരിപാടിയിൽ, പ്രധാനമന്ത്രി ഉജ്ജ്വലയുടെ ഗുണഭോക്താക്കളുമായി സംവദിക്കും. രാജ്യത്തെ അഭിസംബോധനയും ചെയ്യും.
ഉജ്ജ്വല 1.0 മുതൽ ഉജ്ജ്വല 2.0 വരെയുള്ള യാത്ര
2016 ൽ ഉജ്ജ്വല 1.0 ആരംഭിച്ച സമയത്ത്, ബിപിഎൽ കുടുംബങ്ങളിലെ 5 കോടി വനിതാ അംഗങ്ങൾക്ക് എൽപിജി കണക്ഷനുകൾ നൽകാൻ ലക്ഷ്യമിട്ടിരുന്നു. തുടർന്ന്, 2018 ഏപ്രിലിൽ ഈ പദ്ധതി വിപുലീകരിച്ചു, ഏഴ് വിഭാഗങ്ങളിൽ നിന്ന്  എന്നിവയിൽ നിന്നുള്ള വനിതാ ഗുണഭോക്താക്കളെ ഉൾപ്പെടുത്തി. കൂടാതെ, ലക്ഷ്യം 8 കോടി എൽപിജി കണക്ഷനുകളായി പരിഷ്കരിച്ചു. ഈ ലക്ഷ്യം ലക്ഷ്യമിട്ട തീയതിക്ക് ഏഴ് മാസം മുമ്പ് 2019 ഓഗസ്റ്റിൽ കൈവരിക്കപ്പെട്ടു.
2021-22 സാമ്പത്തിക വർഷത്തെ കേന്ദ്ര ബജറ്റിൽ, പി എം യു വൈ സ്കീമിന് കീഴിൽ ഒരു കോടി എൽ പി ജി കണക്ഷൻ അധികമായി നൽകുമെന്ന് പ്രഖ്യാപിച്ചു. ഈ ഒരു കോടി അധിക പി എം യു വൈ കണക്ഷനുകൾ  പി എം യു വൈ- യുടെ ആദ്യഘട്ടത്തിൽ ഉൾപ്പെടുത്താൻ കഴിയാത്ത താഴ്ന്ന വരുമാനമുള്ള കുടുംബങ്ങൾക്ക് നിക്ഷേപരഹിത എൽ പി ജി കണക്ഷനുകൾ നൽകാൻ ലക്ഷ്യമിടുന്നു.
ഡെപ്പോസിറ്റ് രഹിത എൽപിജി കണക്ഷനോടൊപ്പം, ഉജ്ജ്വല 2.0 ൽ ആദ്യ റീഫില്ലും ഹോട്ട് പ്ലേറ്റും ഗുണഭോക്താക്കൾക്ക് സൗജന്യമായി നൽകും. കൂടാതെ, എൻറോൾമെന്റ് നടപടിക്രമത്തിന് കുറഞ്ഞ കടലാസ്സ് ജോലികൾ മതിയാകും . കുടിയേറ്റക്കാർ ഉജ്ജ്വല 2.0 ൽ, റേഷൻ കാർഡോ വിലാസ തെളിവോ സമർപ്പിക്കേണ്ടതില്ല. 'കുടുംബം ' വിലാസത്തിന്റെ തെളിവ് 'എന്നതിനും ഒരു സ്വയം സാക്ഷ്യപ്പെടുത്തൽ മതിയാകും. സാർവത്രിക എൽപിജി ലഭ്യത സംബന്ധിച്ച പ്രധാനമന്ത്രിയുടെ കാഴ്ചപ്പാട് നേടാൻ ഉജ്ജ്വല 2.0 സഹായിക്കും.
കേന്ദ്ര പെട്രോളിയം പ്രകൃതി വാതക മന്ത്രിയും ഉത്തർ പ്രദേശ് മുഖ്യമന്ത്രിയും ചടങ്ങിൽ സന്നിഹിതരായിരിക്കും.
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 194.59 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 32,498 പേര്
ചികിത്സയിലുള്ളത് 0.08 ശതമാനം പേര്
രോഗമുക്തി നിരക്ക് 98.71%
കഴിഞ്ഞ 24 മണിക്കൂറിനിടെ 3,591 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,26,40,301ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 7,240 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 85.38 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 3,40,615 പരിശോധനകള്.
ND
പ്രത്യേക സേവനങ്ങളും ഫീച്ചറുകളും
നബി ദിനം : കേന്ദ്ര ഗവണ്മെന്റ് അവധി സെപ്റ്റംബർ 28ന്
സംസ്ഥാനത്തെ കേന്ദ്ര ഗവണ്മെന്റ് സ്ഥാപനങ്ങൾക്കുള്ള നബി ദിന അവധി സെപ്റ്റംബർ 28 ന്  ആണെന്ന് കേന്ദ്ര ഗവണ്മെന്റ് ജീവനക്കാരുടെ ക്ഷേമ ഏകോപന സമിതി അറിയിച്ചു. സെപ്റ്റംബർ 27 ന് പ്രവൃത്തി ദിനമായിരിക്കും .സംസ്ഥാന ഗവണ്മെന്റ് സെപ്റ്റംബർ 28ന് അവധി നിശ്ചയിച്ചതിന്റെ അടിസ്ഥാനത്തിലാണിത്.
NS
(Visitor Counter : 39
ഘന വ്യവസായ മന്ത്രാലയം
അരവിന്ദ്സാവന്ത് ഖനവ്യവസായങ്ങളും, പൊതുസംരംഭങ്ങളുംവകുപ്പ് മന്ത്രിയായിചുമതലയേറ്റു
ശ്രീ. അരവിന്ദ്സാവന്ത്, കേന്ദ്ര ഖനവ്യവസായങ്ങളും പൊതുസംരംഭങ്ങളുംവകുപ്പ് മന്ത്രിയായിന്യൂഡല്ഹിയില്ഇന്ന്ചുമതലയേറ്റു.
രാജ്യത്ത്തൊഴില്സൃഷ്ടിക്കുന്ന പ്രധാനപ്പെട്ട വകുപ്പുകളാണ് ഖനവ്യവസായങ്ങളും, പൊതുസംരംഭങ്ങളുടേതെന്ന്അദ്ദേഹംതദവസരത്തില് പറഞ്ഞു. മന്ത്രാലയത്തിന് കീഴില്വരുന്ന പീഡിതവ്യവസായസ്ഥാപനങ്ങളെ മെച്ചപ്പെടുത്താന് പരിശ്രമിക്കുമെന്നുംഅതുവഴിഗവണ്മെന്റിന്റെലക്ഷ്യമായതൊഴില്ഉല്പാദനം സാധ്യമാക്കുമെന്നുംഅദ്ദേഹംകൂട്ടിച്ചേര്ത്തു.
ഖനന വ്യവസായവകുപ്പ്സെക്രട്ടറിശ്രീ. ആശറാംസിഹാഗ്, പൊതുസംരംഭകവകുപ്പ്സെക്രട്ടറിശ്രീമതി. സീമ ബഹുഗുണ, ഇരുവകുപ്പുകളിലെയും ഉന്നത ഉദ്യോഗസ്ഥര്തുടങ്ങിയവര്ചേര്ന്ന്അദ്ദേഹത്തെ സ്വീകരിച്ചു.
ND MRD– 305
(Visitor Counter : 65
റോഡ് ഗതാഗത, ഹൈവേ മന്ത്രാലയം
വാഹനങ്ങളിലെ സുരക്ഷ ക്രമീകരണങ്ങൾ, അവയിൽനിന്നുള്ള മലിനീകരണം തുടങ്ങിയവയിൽനൂതന അന്താരാഷ്ട്ര മാനദണ്ഡങ്ങൾ ഉടൻ തന്നെ നടപ്പാക്കും
രാജ്യത്തെ വാഹനങ്ങളിലെ സുരക്ഷാ ക്രമീകരണങ്ങൾ അവയിൽ നിന്നുള്ള മലിനീകരണം എന്നിവയിൽ നൂതന അന്താരാഷ്ട്ര മാനദണ്ഡങ്ങൾ നടപ്പാക്കുന്ന ചരിത്ര പദ്ധതിക്ക് കേന്ദ്രസർക്കാർ തുടക്കം കുറിച്ചു. രാജ്യത്തെ വാഹന നിർമാണ മേഖലയുടെ വളർച്ച, മൊത്ത ആഭ്യന്തര ഉത്പാദനത്തിലേക്കുള്ള അവയുടെ സംഭാവന വർദ്ധിപ്പിക്കൽ എന്നിവ ലക്ഷ്യമിട്ടുള്ള ദീർഘകാല നിയന്ത്രണ മാർഗ്ഗരേഖയ്ക്കാണ് ഭരണകൂടം രൂപം നൽകുന്നത്. ഇത്തരം നിയന്ത്രണങ്ങളിലൂടെ ഇന്ത്യൻ വാഹന നിർമ്മാണ വ്യവസായമേഖലയെ വികസിത രാജ്യങ്ങളോട് കിടപിടിക്കുന്ന രീതിയിൽ വളർത്താനും ലക്ഷ്യമിടുന്നു
പുതിയ മാറ്റങ്ങളോട് ഇന്ത്യൻ വാഹന നിർമാണ മേഖല എന്നും അനുകൂല നിലപാടാണ് സ്വീകരിച്ചിരിക്കുന്നത്. യാത്രക്കാരുടെ സുരക്ഷ, മലിനീകരണ നിയന്ത്രണം, മറ്റ് നൂതന സാങ്കേതികവിദ്യകൾ എന്നിവയിൽ ഈ രംഗം ഒട്ടേറെ മാറ്റങ്ങൾക്കും വിധേയമായിട്ടുണ്ട്. മലിനീകരണ നിയന്ത്രണ ചട്ടങ്ങളിൽ യൂറോപ്യൻ ഏകകങ്ങളോട് തുല്യത പാലിക്കാനായി BS4 ൽ നിന്നും BS6 ലേക്ക് നമ്മുടെ വാഹന നിർമാണമേഖല നടത്തിയ കുതിച്ചുചാട്ടം ഇതിൽ പ്രധാനപ്പെട്ടതാണ്
യൂറോപ്യൻ -ജാപ്പനീസ് അമേരിക്കൻ വാഹന നിർമ്മാണ മേഖലകളോട് കിടപിടിക്കുന്ന രീതിയിൽ നമ്മുടെ വാഹന നിർമാണ മേഖലയ്ക്ക് ഇതിലൂടെ ഉയർന്ന് വരാനായി. ഇതിന് പുറമേ ഏറെക്കാലമായി കാത്തിരുന്ന മോട്ടോർ വാഹന നിയമത്തിലെ ഭേദഗതികളും ഭരണകൂടത്തിന്റെ പക്കൽ നിന്നുള്ള ഒരു അനുകൂല നിലപാടായി പൊതുവേ സ്വീകരിക്കപ്പെട്ടു
രാജ്യത്തെ വാഹനങ്ങളിലെ സുരക്ഷ, മലിനീകരണ തോത് എന്നിവ മെച്ചപ്പെടുത്താനുള്ള ഒരുപിടി നിയന്ത്രണങ്ങൾ കേന്ദ്ര ഉപരിതല ഗതാഗത ദേശീയപാത മന്ത്രാലയം നേരത്തെ തന്നെ പുറത്തിറക്കിയിട്ടുണ്ട്. ആന്റി ലോക്ക് ബ്രേക്കിംഗ് സംവിധാനങ്ങൾ, എയർ ബാഗുകൾ, വേഗത മുന്നറിയിപ്പ് സംവിധാനങ്ങൾ, റിവേഴ്സ് പാർക്കിംഗ് സഹായികൾ, ക്റാഷ് സ്റ്റാൻഡേർഡുകൾ തുടങ്ങിയവയ്ക്കായുള്ള കരട് വിജ്ഞാപനങ്ങളും ഇതിലുൾപ്പെടുന്നു
അടുത്ത രണ്ടു വർഷത്തോടെ പ്രത്യേക വിഭാഗത്തിൽപ്പെട്ട വാഹനങ്ങളിലേക്കുള്ള ഇലക്ട്രോണിക് സ്റ്റെബിലിറ്റി കൺട്രോൾ സംവിധാനങ്ങൾ, ബ്രേക്ക് അസിസ്റ്റ് സംവിധാനങ്ങൾ എന്നിവയ്ക്കായുള്ള ഏകക ങ്ങൾക്ക് മന്ത്രാലയം അന്തിമ രൂപം നൽകി വരികയാണ്
ബസ്സുകൾക്കായുള്ള ഇലക്ട്രോണിക് സ്റ്റെബിലിറ്റി കൺട്രോൾ സംവിധാനങ്ങൾക്ക് ഉള്ള വിജ്ഞാപനം കഴിഞ്ഞവർഷം പുറത്തിറക്കിയിരുന്നു. ബസുകളിലെ ഇലക്ട്രോണിക്സ് സ്റ്റെബിലിറ്റി കൺട്രോൾ സംവിധാനങ്ങളുമായി ബന്ധപ്പെട്ട പുറത്തിറക്കിയ കരട് വിജ്ഞാപനം 2023 ഏപ്രിലോടെ പ്രാബല്യത്തിൽ ആകും എന്നാണ് പ്രതീക്ഷിക്കപ്പെടുന്നത്. രാജ്യത്തെ എല്ലാത്തരം വാഹനങ്ങളിലും ഉയർന്ന തലത്തിലുള്ള സുരക്ഷ ഉറപ്പാക്കാൻ കേന്ദ്ര സർക്കാർ പദ്ധതിയിടുന്നു
ഈ മേഖലയിലെ ചില പ്രത്യേക വിഭാഗങ്ങളെ അന്താരാഷ്ട്ര നിലവാരം ഉറപ്പാക്കാനായി മന്ത്രാലയം തിരഞ്ഞെടുത്തിട്ടുണ്ട്. ടയറുകളിൽ വായുമർദ്ദ നിരീക്ഷണ സംവിധാനം ഇത്തരത്തിലൊന്നാണ്. പ്രത്യേക വിഭാഗത്തിൽപ്പെട്ട വാഹനങ്ങൾക്കായുള്ള ഈ സംവിധാനം ഈ വർഷം ഒക്ടോബറോടെ പ്രാബല്യത്തിൽ വരും എന്നാണ് കരുതപ്പെടുന്നത്
വാഹനങ്ങളുടെ വലിപ്പം, നിർമ്മാണപ്രവർത്തനങ്ങൾക്ക് ഉപയോഗിക്കുന്ന വാഹനങ്ങളുടെ സുരക്ഷ എന്നിവ സംബന്ധിച്ച മാനദണ്ഡങ്ങൾ വിജ്ഞാപനം ചെയ്തുകഴിഞ്ഞു. കൂടാതെ ഇരുചക്രവാഹനങ്ങളിലെ സൈഡ് സ്റ്റാൻഡുകൾ, ഫുട്ട് റസ്റ്റുകൾ തുടങ്ങിയവയ്ക്കുള്ള വിജ്ഞാപനവും പുറപ്പെടുവിച്ചിട്ടുണ്ട്. ഇവയും വേഗം തന്നെ പ്രാബല്യത്തിലാകും
വാണിജ്യ വ്യവസായ മന്ത്രാലയം
ചരക്ക് നീക്കത്തിൽ കോവിഡ് 19 ഉയർത്തുന്ന വെല്ലുവിളികൾക്കിടയിലും 2020 ഏപ്രിൽ മുതൽ ഡിസംബർ വരെയുള്ള മാസങ്ങളിൽ ധാന്യങ്ങളുടെ കയറ്റുമതി കുത്തനെ ഉയർന്നു.
ന്യൂഡൽഹി , ഫെബ്രുവരി 10, 2021
2020-21 സാമ്പത്തിക വർഷത്തിന്റെ ആദ്യ മൂന്ന് പാദങ്ങളിൽ ഇന്ത്യയിൽ നിന്നുള്ള അരി,ഗോതമ്പ്,മറ്റ് നാടൻ ധാന്യങ്ങൾ എന്നിവയുടെ കയറ്റുമതിയിൽ ശ്രദ്ധേയമായ വർധനവുണ്ടായി.
2020 ഏപ്രിൽ മുതൽ ഡിസംബർ വരെയുള്ള കണക്കുകൾ പ്രകാരം ധാന്യങ്ങളുടെ കയറ്റുമതി 49,832 കോടി രൂപയായി ഉയർന്നു.കഴിഞ്ഞ വർഷം ഇതേ കാലയളവിൽ ഇത് 32,591 കോടി രൂപയായിരുന്നു .ധാന്യങ്ങളുടെ കയറ്റുമതി രൂപയിൽ കണക്കാക്കിയാൽ 52.90 ശതമാനവുംഅമേരിക്കൻ ഡോളറിൽ കണക്കാക്കിയാൽ 45.81 ശതമാനവും ഉയർന്നു.രൂപയിൽ കണക്കാക്കുമ്പോൾ, അഗ്രിക്കൾച്ചറൽ ആൻഡ് പ്രോസെസ്സ്ഡ് ഫുഡ് പ്രോഡക്റ്റ് എക്സ്പോർട്ട് ഡെവലപ്മെന്റ് അതോറിട്ടിയുടെ  പട്ടികയിൽ ഉൾപ്പെട്ട ഉത്പന്നങ്ങളുടെ കയറ്റുമതിയുടെ 48.61 ശതമാനമാണ് ധാന്യങ്ങളുടെ കയറ്റുമതി മൂല്യം.
കോവിഡ് 19 മഹാമാരിയുടെ വരവ് ആഗോളതലത്തിൽ ചരക്കുകളുടെ വിതരണത്തിൽ മാറ്റങ്ങൾ സൃഷ്ട്ടിച്ച പശ്ചാത്തലത്തിലും അരിയുടെ കയറ്റുമതി കുത്തനെ ഉയർന്നത്,കയറ്റുമതി ഉറപ്പാക്കാൻ സർക്കാർ സ്വീകരിച്ച അനുബന്ധ സുരക്ഷാ മുൻകരുതലുകളും അടിയന്തര നടപടികളും മൂലമാണ്.കോവിഡ് 19 ഉയർത്തുന്ന പ്രവർത്തനപരവും ആരോഗ്യപരവുമായ വെല്ലുവിളികൾ നേരിടുന്നതിനും,സുരക്ഷയും ശുചിത്വവും ഉറപ്പുവരുത്തുന്നതിനുമായി സർക്കാർ നിരവധി നടപടികൾ കൈക്കൊണ്ടു.അരി കയറ്റുമതി തടസ്സമില്ലാതെ തുടരുന്നുവെന്ന് സർക്കാർ ഉറപ്പു വരുത്തിയതായി APEDA ചെയർമാൻ ഡോ.മാധൈയൻ അൻഗമുത്തു വ്യക്തമാക്കി.
അരി കയറ്റുമതി വർധിപ്പിക്കുന്നതിനായി, APEDA യുടെ ആഭിമുഖ്യത്തിൽ സർക്കാർ, റൈസ് എക്സ്പോർട്ട് പ്രൊമോഷൻ ഫോറം  രൂപീകരിച്ചു. അരി വ്യവസായം, കയറ്റുമതി,എന്നീ മേഖലകളിലെ പ്രതിനിധികളും APEDA യിലെ ഉദ്യോഗസ്ഥർ,വാണിജ്യ മന്ത്രാലയം ഉദ്യോഗസ്ഥർ, പ്രധാന അരി ഉത്പാദക സംസ്ഥാനങ്ങളായ പശ്ചിമ ബംഗാൾ, ഉത്തർപ്രദേശ്, പഞ്ചാബ്, ഹരിയാന, തെലങ്കാന, ആന്ധ്രാപ്രദേശ്, അസം, ഛത്തീസ്ഗഡ് , ഒഡീഷ എന്നിവിടങ്ങളിലെ കൃഷി ഡയറക്ടർമാർ തുടങ്ങിയവരാണ് REPF ൽ അംഗങ്ങളായി ഉള്ളത്.
IE/SKY
(Visitor Counter : 141
ധനകാര്യ മന്ത്രാലയം
2021 മാർച്ച് 10 വരെ ഫേസലെസ്സ് രീതിയിൽ 82,072 കേസുകളിൽ ആദായ നികുതി നിർണയം നടത്തി
ന്യൂഡൽഹി, മാർച്ച് 16, 2021
സാങ്കേതികവിദ്യയുടെ പരമാവധി സൗകര്യമുപയോഗിച്ച് ആദായ നികുതി നിർണയ ഉദ്യോഗസ്ഥനും നികുതി നിർണയിക്കപ്പെടുന്ന വ്യക്തിയും തമ്മിൽ നേരിട്ടുള്ള കൂടിക്കാഴ്ച ഒഴിവാക്കി, സുതാര്യവും കാര്യക്ഷമവും വിശ്വാസയോഗ്യവുമായ ആദായനികുതി നിർണയത്തിനാണ് ഫേസ്ലെസ്സ് സംവിധാനം ആരംഭിച്ചത്.
2021 മാർച്ച് 10 വരെ ഫേസ്ലെസ്സ് സംവിധാനമുപയോഗിച്ച് 82,072 ആദായ നികുതി നിർണയം നടത്തി.
സാമ്പത്തികകാര്യ വകുപ്പും കേന്ദ്ര പ്രത്യക്ഷ നികുതി ബോർഡും, നാഷണൽ കൗൺസിൽ ഓഫ് അപ്ലൈഡ് എക്കണോമിക് റിസർച്ചും ആയി ചേർന്ന് ഫെയ്സ്ലെസ് നികുതി നിർണയ പദ്ധതിയെക്കുറിച്ച് ഒരു സ്വതന്ത്ര വിലയിരുത്തൽ നടത്താൻ ത്രികക്ഷി കരാര് ഏർപ്പെടുത്തിയിട്ടുണ്ട്.
കേന്ദ്ര ധന-വാണിജ്യകാര്യ വകുപ്പ് സഹമന്ത്രി ശ്രീ അനുരാഗ് സിംഗ് താക്കൂർ രാജ്യസഭയിൽ ഇന്ന് ഒരു ചോദ്യത്തിന് മറുപടിയായി എഴുതി നൽകിയതാണ് ഇക്കാര്യം.
RRTN/SKY
ആരോഗ്യ, കുടുംബക്ഷേമ മന്ത്രാലയം
കോവിഡ് 19: പുതിയ വിവരങ്ങള്
ഇന്ത്യയുടെ കോവിഡ് പരിശോധന ശേഷി പ്രതിദിനം 12ലക്ഷത്തിലധികം സാമ്പിളുകൾ എന്ന നിലയിലേക്ക് ഉയർന്നു. രാജ്യമെമ്പാടും ഇതുവരെ ആകെ6.6 കോടി പരിശോധനകൾ നടത്തി.
14 സംസ്ഥാനങ്ങൾ/കേന്ദ്രഭരണ പ്രദേശങ്ങളിൽ ദശലക്ഷം പേരിലെ പരിശോധന കൂടുതലും പോസിറ്റിവിറ്റി നിരക്ക് ദേശീയ ശരാശരിയെക്കാൾ കുറവുമാണ്. ദേശീയതലത്തിലെ കോവിഡ് പോസിറ്റിവിറ്റി നിരക്ക് 8.52ശതമാനവും ദശലക്ഷം പേരിലെ പരിശോധന48,028 ഉം ആണ്.
കഴിഞ്ഞ 24 മണിക്കൂറിൽ രാജ്യത്ത്83,347 പേർക്ക് പുതുതായി രോഗം സ്ഥിരീകരിച്ചു. ഇതിൽ 74ശതമാനവും 10 സംസ്ഥാനങ്ങൾ/കേന്ദ്രഭരണ പ്രദേശങ്ങളിൽ നിന്നുള്ളവരാണ്. മഹാരാഷ്ട്രയിൽ മാത്രം 18,000പേർക്ക് പുതുതായി രോഗം സ്വീകരിച്ചപ്പോൾ ആന്ധ്രപ്രദേശിൽ ഏഴായിരത്തിലധികം പേർക്കും കർണാടകയിൽ ആറായിരത്തിലധികം പേർക്കും ഇന്നലെ രോഗം സ്ഥിരീകരിച്ചു.
ഇന്നലെ 1,085 പേരാണ് കോവിഡ് മൂലം രാജ്യത്ത് മരിച്ചത്. ഇതിൽ 83ശതമാനവും 10 സംസ്ഥാനങ്ങൾ/കേന്ദ്രഭരണ പ്രദേശങ്ങളിൽ നിന്നാണ്. മഹാരാഷ്ട്രയിൽ 392 പേരും കർണാടകയിൽ 83പേരും ഉത്തർപ്രദേശിൽ 77 പേരും മരിച്ചു.
തൊഴില്, ഉദ്യോഗ മന്ത്രാലയം
ഇ എസ് ഐ സി യുടെ അടൽ ബിമിത് വ്യക്തി കല്യാൺ യോജന യിലൂടെ നൽകുന്ന തൊഴിലില്ലായ്മ വേതനം വർദ്ധിപ്പിക്കുകയും യോഗ്യത മാനദണ്ഡത്തിൽ ഇളവ് നൽകുകയും ചെയ്യാൻ തീരുമാനം
കേന്ദ്ര തൊഴിൽ സഹമന്ത്രി  ശ്രീ സന്തോഷ് കുമാർ ഗംഗ്വാറിന്റെ അധ്യക്ഷതയിൽ ഇന്നലെ ചേർന്ന ഇ എസ് ഐ കോർപ്പറേഷന്റെ 182ആമത് യോഗത്തിൽ സേവന നടപടികൾ വർദ്ധിപ്പിക്കുന്നതിനും മഹാമാരി മൂലം ദുരിതമനുഭവിക്കുന്ന തൊഴിലാളികൾക്ക് സഹായം നൽകുന്നതിനുമു ള്ള തീരുമാനമെടുത്തു.
ഇഎസ്ഐ പദ്ധതിയുടെ കീഴിലുള്ള തൊഴിലാളികൾക്ക് അടൽ ബിമിത് വ്യക്തി കല്യാൺ യോജന വഴി ഇഎസ്ഐ കോർപ്പറേഷൻ തൊഴിലില്ലായ്മ വേതനം നൽകി വരുന്നു. പദ്ധതിയുടെ ആനുകൂല്യം ഒരുവർഷം കൂടി 2021 ജൂൺ 30 വരെ ദീർഘിപ്പിക്കാൻ തീരുമാനിച്ചു. നിലവിലെ വ്യവസ്ഥകളിൽ ഇളവ് വരുത്താനും കോവിഡ് മൂലം തൊഴിൽ നഷ്ടപ്പെട്ടവർക്കുള്ള ആശ്വാസ ധന സഹായം വർദ്ധിപ്പിക്കാനും തീരുമാനിച്ചു. ഇതുപ്രകാരം വ്യവസ്ഥകളിൽ വരുത്തിയ ഇളവുകളോടെയുള്ള വർദ്ധിപ്പിച്ച സഹായധനം 24. 3. 2020 മുതൽ 2020 ഡിസംബർ 31 വരെയുള്ള കാലയളവിലേക്കാണ് ലഭിക്കുക. അതിനുശേഷം യഥാർത്ഥ യോഗ്യത വ്യവസ്ഥകളോടെ 2021 ജനുവരി 1 മുതൽ 2021 ജൂൺ 30 വരെ സഹായധനം ലഭിക്കും. ഈ വ്യവസ്ഥകളുടെ അവലോകനം ആവശ്യമെങ്കിൽ 2020 ഡിസംബർ 31ന് ശേഷം നടത്തും.
സഹായ ധനം ലഭിക്കാൻ ഉള്ള യോഗ്യത മാനദണ്ഡത്തിൽ ഇളവുകൾ വരുത്തിയിട്ടുണ്ട്. സഹായധനം ശരാശരി വേതനത്തിന്റെ 25 ശതമാനം ആയിരുന്നത് 50 ശതമാനമായാണ് വർധിപ്പിച്ചത്. പരമാവധി 90 തൊഴിലില്ലാത്ത ദിനങ്ങൾ വരെയാണ് ആനുകൂല്യം ലഭിക്കുക. ഇൻഷുറൻസ് ഉള്ള വ്യക്തികൾക്ക് ഇ എസ് ഐ ബ്രാഞ്ച് ഓഫീസിൽ നേരിട്ട് ക്ലെയിം സമർപ്പിക്കാം.കോവിഡ് -19നെ തുടർന്ന് ഇ എസ് ഐ സി ആശുപത്രികളിൽ ഐ സി യു/ എച്ച് ഡി യൂണിറ്റുകൾ വർദ്ധിപ്പിക്കുന്നതിന്റെ ഭാഗമായി എല്ലാ ഇ എസ് ഐ സി ആശുപത്രികളിലെയും കിടക്കകളുടെ എണ്ണത്തിന്റെ 10 ശതമാനം വരെ ഐ സി യു /എച്ച് ഡി യൂണിറ്റുകൾ ലഭ്യമാക്കാനും തീരുമാനിച്ചിട്ടുണ്ട്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂഡൽഹി : 11 മെയ് 2023
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 220.66 കോടി വാക്സിൻ ഡോസുകൾ .
കഴിഞ്ഞ 24 മണിക്കൂറിൽ നൽകിയത് 2,194 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 19,613 പേർ.
സജീവ കേസുകൾ ഇപ്പോൾ 0.04% ആണ്.
രോഗമുക്തി നിരക്ക് ഇപ്പോൾ 98.77% ആണ്.
കഴിഞ്ഞ 24 മണിക്കൂറിനിടെ 3,469 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,44,25,250
ആയി.
കഴിഞ്ഞ 24 മണിക്കൂറിനുള്ളിൽ 1,690 പുതിയ കേസുകളാണ് റിപ്പോർട്ട് ചെയ്തത്
പ്രതിദിന രോഗസ്ഥിരീകരണ നിരക്ക് 1.15 %
പ്രതിവാര രോഗസ്ഥിരീകരണ നിരക്ക് 1.63 %
ഇതുവരെ നടത്തിയ മൊത്തം പരിശോധനകൾ 92.82 കോടി; കഴിഞ്ഞ 24 മണിക്കൂറിനുള്ളിൽ 1,47,177 പരിശോധനകൾ നടത്തി.
ND
പ്രധാനമന്ത്രിയുടെ ഓഫീസ്
പോളണ്ടിൽ നടന്ന ഐഎസ്എസ്എഫ് പ്രസിഡന്റ്സ് കപ്പിലെ മെഡൽ ജേതാക്കളെ പ്രധാനമന്ത്രി അഭിനന്ദിച്ചു
പോളണ്ടിൽ നടന്ന ഐഎസ്എസ്എഫ് പ്രസിഡന്റ്സ് കപ്പിൽ മെഡൽ നേടിയ മനു ഭേക്കർ, റാഹി സർണോബത്ത്, സൗരഭ് ചൗധരി, അഭിഷേക് വർമ എന്നിവരെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"പോളണ്ടിൽ നടന്ന ഐഎസ്എസ്എഫ് ഷൂട്ടിങ് പ്രസിഡന്റ്സ് കപ്പിൽ മെഡലുകൾ നേടിയതിന് മനു ഭേക്കർ, റാഹി സർണോബത്ത്, സൗരഭ് ചൗധരി, അഭിഷേക് വർമ എന്നിവർക്ക് അഭിനന്ദനങ്ങൾ
അവരുടെ തകർപ്പൻ പ്രകടനത്തിൽ ഇന്ത്യയിലെ ജനങ്ങൾ അഭിമാനിക്കുന്നു. ഈ കായികതാരങ്ങൾക്ക് അവരുടെ ഭാവി പ്രയത്നങ്ങൾക്ക് ആശംസകൾ."
PIB Headquarters
കോവിഡ് -19 നെപ്പറ്റി ദിവസേനയുള്ള പിഐബി ബുള്ളറ്റിൻ
തീയതി: 13.10.2020
ഇതുവരെ:
ദശലക്ഷത്തിലെ ഏറ്റവും താഴ്ന്ന മരണനിരക്കും ഉയര്ന്ന പരിശോധനയും ഉള്ള രാജ്യങ്ങളുടെ പട്ടികയില് ഇന്ത്യ സ്ഥാനം നിലനിര്ത്തി
കഴിഞ്ഞ 24 മണിക്കൂറിനിടെ രാജ്യത്ത് 10,73,014 കോവിഡ് ടെസ്റ്റുകള് നടത്തി. ആകെ പരിശോധനകള് 8.89 കോടിയായി
കഴിഞ്ഞ 24 മണിക്കൂറിനിടെ 55,342 പേര്ക്കാണ് രാജ്യത്ത് കോവിഡ് സ്ഥിരീകരിച്ചത്;പ്രതിദിന കോവിഡ് ബാധിതരുടെ എണ്ണത്തില് തുടര്ച്ചയായ അഞ്ചാം ആഴ്ചയും കുറവു രേഖപ്പെടുത്തി
ദേശീയതലത്തില് രോഗമുക്തി നിരക്ക് 86.78%
കോവിഡ് -19 പ്രതിരോധപ്രവർത്തനങ്ങൾ വിലയിരുത്തുന്നതിനുള്ള മന്ത്രിതല സമിതിയുടെ 21-ാമത് യോഗത്തിൽ ഡോ. ഹർഷ് വർധൻ അധ്യക്ഷത വഹിച്ചു
കേന്ദ്ര ആരോഗ്യ മന്ത്രാലയത്തിന്റെ ടെലിമെഡിസിന് സേവനം ഇ-സഞ്ജീവനി അഞ്ച് ലക്ഷം ടെലി കണ്സള്ട്ടേഷനുകള് പൂര്ത്തിയാക്കി
#Unite2FightCorona
#IndiaFightsCorona
പ്രസ് ഇൻഫർമേഷൻ ബ്യുറോ
വാർത്താവിതരണപ്രക്ഷേപണ മന്ത്രാലയം
ഭാരതസർക്കാർ
കോവിഡ് 19: രാജ്യത്ത് ചികിത്സയിലുള്ളവരുടെ എണ്ണം കുറയുന്നു: കേന്ദ്ര-സംസ്ഥാന ഗവണ്മെന്റുകളുടെ കൂട്ടായ പ്രവര്ത്തനങ്ങളുടെ ഫലമായി, ആഗോളതലത്തില് ദശലക്ഷത്തിലെ ഏറ്റവും താഴ്ന്ന മരണനിരക്കും ഉയര്ന്ന പരിശോധനയും ഉള്ള രാജ്യങ്ങളിലൊന്ന് എന്ന സ്ഥാനം ഇന്ത്യ നിലനിര്ത്തി. ശലക്ഷത്തിലെ രോഗികള് ആഗോളതലത്തില് 4,794 ആണ്. ഇന്ത്യയിലിത് 5,199 ആണ്. ബ്രിട്ടന്, റഷ്യ, ദക്ഷിണാഫ്രിക്ക, യുഎസ്എ, ബ്രസീല് എന്നീ രാജ്യങ്ങളില് ദശലക്ഷത്തിലെ കോവിഡ് കേസുകളുടെ എണ്ണം കൂടുതല് ആണ്.ഇന്ത്യയില് ദശലക്ഷത്തിലെ കോവിഡ് മരണങ്ങള് 79 ആണ്. ലോക ശരാശരി 138 ആണ്.
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1663941
കോവിഡ് -19 പ്രതിരോധപ്രവർത്തനങ്ങൾ വിലയിരുത്തുന്നതിനുള്ള മന്ത്രിതല സമിതിയുടെ 21-ാമത് യോഗത്തിൽ ഡോ. ഹർഷ് വർധൻ അധ്യക്ഷത വഹിച്ചു: കോവിഡ് -19 പ്രതിരോധപ്രവർത്തനങ്ങൾ വിലയിരുത്തുന്നതിനുള്ള 21-ാമത് മന്ത്രിതലയോഗത്തിൽ കേന്ദ്ര ആരോഗ്യ-കുടുംബക്ഷേമ മന്ത്രി ഡോ.ഹർഷ് വർധൻ വീഡിയോ കോൺഫറൻസിങ്ങിലൂടെ പങ്കെടുത്തു. കേന്ദ്ര വിദേശകാര്യ മന്ത്രി ഡോ. എസ്. ജയ്ശങ്കർ, വ്യോമയാന മന്ത്രി ശ്രീ ഹർദീപ് സിംഗ് പുരി, ഷിപ്പിംഗ് സഹമന്ത്രി ശ്രീ മൻസുഖ് മാണ്ഡവ്യ , ആരോഗ്യ, കുടുംബക്ഷേമ സഹ മന്ത്രി ശ്രീ അശ്വിനി കുമാർ ചൗബെ, നീതി ആയോഗ് അംഗം  വിനോദ് കെ. പോൾ തുടങ്ങിയവർ പങ്കെടുത്തു.
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1663968
കേന്ദ്ര ആരോഗ്യ മന്ത്രാലയത്തിന്റെ ടെലിമെഡിസിന് സേവനം ഇ-സഞ്ജീവനി അഞ്ച് ലക്ഷം ടെലി കണ്സള്ട്ടേഷനുകള് പൂര്ത്തിയാക്കി; ഇ-സഞ്ജീവനി ഒപിഡി ഇപ്പോള് 216 ഓണ്ലൈന് ഒപിഡികള് നടത്തുന്നു.
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1663795
ആയുഷ് സംവിധാനങ്ങള്ക്ക് വേണ്ടിയുള്ള റീജണല് റോ ഡ്രഗ് റിപ്പോസിറ്ററി ചെന്നൈയില് ആരംഭിച്ചു
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1663989
ദേശീയ ഷൂട്ടിങ്ങ് ക്യാംപ് സുരക്ഷിതമായി മുന്നോട്ട് കൊണ്ടു പോകുന്നതിനുള്ള ഉത്തരവാദിത്തം സംയുക്തമായി ഏറ്റെടുത്ത് സ്പോര്ട്സ് അതോറിറ്റി ഓഫ് ഇന്ത്യയും നാഷണല് റൈഫിള് അസോസിയേഷന് ഓഫ് ഇന്ത്യയും.
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1663951
കോവിഡ് കാലത്ത് വിവരാവകാശ അപേക്ഷകള് തീര്പ്പാക്കിയ നിരക്ക് കഴിഞ്ഞ വര്ഷം ഇതേ കാലളവിനേക്കാല് ഉയര്ന്നതെന്ന് ഡോ. ജിതേന്ദ്ര സിങ്ങ്.
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1664041
ധനകാര്യ മന്ത്രാലയം
നൂതനാശയ രൂപീകരണത്തിനു രാജ്യത്ത്, പ്രത്യേകിച്ചും സ്വകാര്യമേഖലയിൽ നിന്നും വലിയ പ്രാധാന്യം ലഭിച്ചാൽ മാത്രമേ മൂന്നാമത്തെ വലിയ സമ്പത്ത് വ്യവസ്ഥയായി മാറാനാകൂ
ന്യൂഡൽഹി, ജനുവരി 29, 2021
2007ൽ ആഗോള നൂതനാശയ സൂചിക  നിലവിൽ വന്നതിനു ശേഷം ഇതാദ്യമായി 2020ൽ ലോകത്തെ ആദ്യ 50 നൂതനാശയ രാഷ്ട്രങ്ങളുടെ പട്ടികയിൽ ഇന്ത്യ ഇടം പിടിച്ചിരുന്നു. 2015 എൺപത്തിയൊന്നാം സ്ഥാനത്തായിരുന്ന ഇന്ത്യയുടെ നില 2020 ഓടെ 48 ആയി ഉയർന്നു. മധ്യ-ദക്ഷിണ ഏഷ്യൻ മേഖല രാഷ്ട്രങ്ങളുടെ വിഭാഗത്തിൽ ഇന്ത്യ ഒന്നാമത് ആണെന്ന് കേന്ദ്ര ധന കോർപ്പറേറ്റ് കാര്യ മന്ത്രി ശ്രീമതി നിർമ്മലാ സീതാരാമൻ ഇന്ന് പാർലമെന്റിൽ അവതരിപ്പിച്ച 2020- 21 സാമ്പത്തിക സർവ്വേ വ്യക്തമാക്കുന്നു.
ഉയർന്ന സാമ്പത്തിക വളർച്ച കൈവരിക്കാനും സമീപഭാവിയിൽ തന്നെ മൂന്നാമത്തെ വലിയ സമ്പത് വ്യവസ്ഥയായി മാറാനും നൂതനാശയ രൂപീകരണത്തിന് പ്രത്യേക പ്രാധാന്യം ഇന്ത്യ നൽകേണ്ടതുണ്ടെന്ന് സർവേ വ്യക്തമാക്കുന്നു. ഇതിനായി രാജ്യത്തെ ഗവേഷണ വികസന മേഖലകളിലെ ചിലവ് വർധിപ്പിക്കേണ്ടതുണ്ട്.
ഇന്ത്യയിൽ ഗവേഷണ വികസന പ്രവർത്തനങ്ങൾക്കായുള്ള മൊത്ത ആഭ്യന്തര ചിലവിന്റെ സിംഹഭാഗം ഭരണകൂടമാണ് നൽകുന്നതെന്ന് സാമ്പത്തിക സർവ്വേ ചൂണ്ടിക്കാട്ടുന്നു. ഇത് വികസിത രാഷ്ട്രങ്ങളിലെക്കാൾ മൂന്നിരട്ടി വരും. വ്യവസായ സമൂഹത്തിൽനിന്നും ഗവേഷണ വികസന പ്രവർത്തനങ്ങൾക്കായി ഏറ്റവും കുറവ് സംഭാവന ലഭിക്കുന്ന രാജ്യങ്ങളിൽ ഒന്നാണ് ഇന്ത്യയെന്നും സർവ്വേയിൽ പറയുന്നു.
നൂതനാശയ രൂപീകരണത്തിനായി മറ്റ് സമ്പദ്വ്യവസ്ഥകളെക്കാൾ കൂടുതൽ ഉദാരമായ നികുതിയിളവുകൾ നൽകിയിട്ടും ഈ അവസ്ഥ തുടരുകയാണെന്നും നിലവിൽ രാജ്യത്തെ ഗവേഷണ വികസന പ്രവർത്തനങ്ങളുടെ ചിലവിന്റെ 37 ശതമാനം മാത്രമാണ് വ്യവസായ സമൂഹത്തിന്റെ സംഭാവന എന്നും സർവ്വേ ചൂണ്ടിക്കാട്ടുന്നു. ഇത് 68 ശതമാനമെങ്കിലും ആയി വർദ്ധിപ്പിക്കേണ്ടതുണ്ട്.
നൂതനാശയ രൂപീകരണത്തിലെ നേതൃ രാഷ്ട്രമായി മാറാൻ, കൂടുതൽ ഭാരതീയർ പേറ്റന്റ് ഉടമകളായി മാറേണ്ടതുണ്ട് എന്നും സർവ്വേ ഓർമിപ്പിക്കുന്നു. 2030ഓടെ ലോകത്തിലെ ആദ്യ പത്ത് സമ്പദ്വ്യവസ്ഥയിൽ ഒന്നാകാൻ ഇത് ആവശ്യമാണ്. പേറ്റന്റ്കൾക്കായി സമര്പ്പിക്കുന്ന അപേക്ഷകളുടെ എണ്ണത്തിൽ നിലവിലെ 36 ശതമാനത്തിൽ നിന്നും പ്രതിവർഷം 9.8 ശതമാനം എന്ന കണക്കിൽ വർധന ആവശ്യമാണെന്നും സർവ്വേ ചൂണ്ടിക്കാട്ടുന്നു.
(Visitor Counter : 195
ആരോഗ്യ, കുടുംബക്ഷേമ മന്ത്രാലയം
പ്രതിദിന കോവിഡ് രോഗികളുടെ എണ്ണം മഹാരാഷ്ട്ര, കേരളം, പഞ്ചാബ്, കർണാടക ഗുജറാത്ത്, തമിഴ്നാട് എന്നീ സംസ്ഥാനങ്ങളിൽ തുടർച്ചയായി ഉയരുന്നു
മഹാരാഷ്ട്ര, കേരളം, പഞ്ചാബ്, കർണാടക, ഗുജറാത്ത്, തമിഴ്നാട് എന്നിവിടങ്ങളിൽ പുതുതായി രോഗം സ്ഥിരീകരിക്കുന്നവരുടെ എണ്ണം തുടർച്ചയായി ഉയരുന്നു. കഴിഞ്ഞ 24 മണിക്കൂറിനിടെ റിപ്പോർട്ട് ചെയ്യപ്പെട്ട കേസുകളിൽ 85.91 ശതമാനവും ഈ സംസ്ഥാനങ്ങളിലാണ്.
കഴിഞ്ഞ 24 മണിക്കൂറിനിടെ 22,854 പുതിയ കേസുകളാണ് സ്ഥിരീകരിച്ചത്. ഇതിൽ 60 ശതമാനത്തോളം  മഹാരാഷ്ട്രയിലാണ്. കേരളത്തിൽ 2,475 പേർക്ക് പുതുതായി രോഗം സ്ഥിരീകരിച്ചു.
(നിലവിൽ രാജ്യത്ത് ചികിത്സയിൽ കഴിയുന്നത് 1,89,226 പേരാണ്. രാജ്യത്ത് ഇതുവരെ രോഗം സ്ഥിരീകരിച്ചവരുടെ 1.68 ശതമാനമാണ് ഇത്.
ആക്ടീവ് കേസുകളുടെ എണ്ണത്തിൽ ഏറ്റവും കുറവ് ഉണ്ടായത് കേരളത്തിലാണ്. മഹാരാഷ്ട്രയിലാണ് ഏറ്റവും കൂടുതൽ.
ഇന്ന് രാവിലെ ഏഴ് മണി വരെയുള്ള കണക്കുകൾ പ്രകാരം, 4,78,168 സെഷനുകളിലായി 2.56 കോടിയിലേറെ ഡോസ് വാക്സിൻ ആണ്  വിതരണം ചെയ്തത്.
വിതരണത്തിന്റെ അൻപത്തിനാലാം ദിവസമായ 2021 മാർച്ച് 10 വരെ, 13,17,357 ഡോസുകൾ ആണ് രാജ്യത്ത് നൽകിയത്.
കഴിഞ്ഞ 24 മണിക്കൂറിനിടെ 126 മരണങ്ങളും ഇന്ത്യയിൽ റിപ്പോർട്ട് ചെയ്തു. ഇതിൽ 82.54 ശതമാനവും 6 സംസ്ഥാനങ്ങളിലാണ്. ഏറ്റവും കൂടുതൽ പേർ മരണമടഞ്ഞത് മഹാരാഷ്ട്രയിലാണ് . പഞ്ചാബിൽ 17 പേരും, കേരളത്തിൽ 14 പേരും കഴിഞ്ഞ 24 മണിക്കൂറിനിടെ കോവിഡ് ബാധിച്ച് മരണമടഞ്ഞു.
പ്രധാനമന്ത്രിയുടെ ഓഫീസ്
162 മെഡിക്കല് ഓക്സിജന് ഉല്പാദന യൂണിറ്റുകള് സ്ഥാപിക്കുന്നതിന് പിഎം കെയര് ഫണ്ട് ട്രസ്റ്റ് 201.58 കോടി രൂപ അനുവദിച്ചു
രാജ്യത്തെ പൊതുജനാരോഗ്യ മേഖലയില് 162 മെഡിക്കല് ഓക്സിജന് ഉല്പാദന യൂണിറ്റുകള് സ്ഥാപിക്കുന്നതിന് പ്രധാനമന്ത്രിയുടെ സിറ്റിസണ് അസിസ്റ്റന്സ് ആന്ഡ് റിലീഫ് ഇന് എമര്ജന്സി സിറ്റ്വേഷന്  ഫണ്ട് ട്രസ്റ്റ് 201.58 കോടി രൂപ അനുവദിച്ചു. പ്ലാന്റുകളുടെ കമ്മിഷനിംങ്, സെന്ട്രല് മെഡിക്കല് സപ്ലൈ സ്റ്റോര് നടത്തിപ്പ് എന്നിവയ്ക്കായി മൊത്തം പദ്ധതി ചെലവ് 137.33 കോടി രൂപയാണ്. വാര്ഷിക അറ്റകുറ്റപ്പണി കരാര്കള്ക്കായി ഏകദേശം 64.25 കോടി. ആരോഗ്യ കുടുംബക്ഷേമ മന്ത്രാലയത്തിനു കീഴില് പ്രവര്ത്തിക്കുന്ന സ്വയം ഭരണ സംവിധാനമായ സെന്ട്രല് മെഡിക്കല് സപ്ലൈ സ്റ്റോര് വഴിയാണ് സംഭരണം നടത്തുക.
മൊത്തം 32 സംസ്ഥാനങ്ങളിലും കേന്ദ്ര ഭരണ പ്രദേശങ്ങളിലുമായിട്ടാണ് 154.19 മെട്രിക് ടണ് ശേഷിയുള്ള 162 പ്ലാന്റുകള് സ്ഥാപിക്കുക. സംസ്ഥാനങ്ങളുടെയും കേന്ദ്ര ഭരണ പ്രദേശങ്ങളുടെയും ഭരണാധികാരികളുമായി ആലോചിച്ച ശേഷമാണ് ഈ പ്ലാന്റുകള് സ്ഥാപിക്കുന്നതിനുള്ള ഗവണ്മെന്റ് ആശുപത്രികളുടെ ലിസ്റ്റ് തയാറാക്കിയിരിക്കുന്നത്. പ്ലാന്റുകള്ക്ക് ആദ്യ മൂന്നു വര്ഷത്തെ ഗുണമേന്മാ ഉത്തരവാദിത്വം ഉണ്ട്. അടുത്ത ഏഴു വര്ഷത്തേയ്ക്ക് വാര്ഷിക അറ്റകുറ്റപ്പണി കരാര് പദ്ധതിയുടെ ഭാഗമായി ഉണ്ട്. പതിവുള്ള നടത്തിപ്പും പരിപാലനവും അതാത് ആശുപത്രികളോ സംസ്ഥാന ഗവണ്മെന്റുകളോ ചെയ്യണം. വാര്ഷിക അറ്റകുറ്റപ്പണി കരാര് അവസാനിച്ച ശേഷം വരുന്ന അറ്റകുറ്റ പ്പണികളും ആശുപത്രികളുടെയോ അല്ലെങ്കില് സംസ്ഥാന ഗവണ്മെന്റുകളുടെയോ ചുമതലയാണ്.
ചെലവു കുറഞ്ഞതും ഫലപ്രദവുമായ രീതിയില് മെഡിക്കല് ഓക്സിജന്റെ ലഭ്യത ശാസ്ത്രീയമായി ദീര്ഘ കാലത്തേയ്ക്ക് ഉയര്ത്താനും പൊതുജനാരോഗ്യ സംവിധാനം ശക്തിപ്പെടുത്തുവാനും ഈ സംവിധാനത്തിലൂടെ സാധിക്കും. ഗുരുതരമായ കോവിഡ് -19 രോഗികള്ക്കുള്ള ചികിത്സയില് തടസം കൂടാതെയുള്ളതും അടിയന്തിരവുമായ പൂര്വാവശ്യമാണ് ഓക്സിജന്റെ വിതരണം. ഇതു കൂടാതെ ആശുപത്രിയില് പ്രവേശിപ്പിക്കപ്പെടുന്ന അനേകായിരം രോഗികള്ക്കും ചികിത്സയുടെ ഭാഗമായി വിവിധ ഘട്ടങ്ങളില് ഓക്സിജന് ആവശ്യമുണ്ട്. പൊതുജനാരോഗ്യ സംവിധാനത്തില് ഓക്സിജന് ഉത്പാദന പ്ലാന്റുകളുടെ സ്ഥാപനം സുപ്രധാനമാണ്. സാധാരണ ഓക്സിജന് ധാരാളമായി സംഭരിച്ചു വയ്ക്കുന്നതിനോ സ്വന്തമായി ഉത്പാദിപ്പിക്കുന്നതിനോ ഉള്ള സൗകര്യങ്ങള് പല ആശുപത്രികളലും കുറവാണ്. പുതിയ സംവിധാനം വഴി സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പൊതുജനാരോഗ്യ പരിപാലന രംഗത്ത് മൊത്തത്തില് ഓക്സിജന് വിതരണം വര്ധിക്കുക മാത്രമല്ല, രോഗികള്ക്ക് ആവശ്യം വരുന്ന ഘട്ടങ്ങളില് സമയത്തു തന്നെ ഓക്സിജന് ലഭ്യമാക്കാനും സാധിക്കും.
(
ഭക്ഷ്യസംസ്കരണ വ്യവസായ മന്ത്രാലയം
ഫിക്കി പ്രതിനിധികളുമായി കേന്ദ്ര ഭക്ഷ്യസംസ്കരണ വ്യവസായ മന്ത്രി ശ്രീമതി ഹര്സിമ്രത് കൗര് ബാദൽ വീഡിയോ കോണ്ഫറന്സ് നടത്തി
രാജ്യത്തെ ഭക്ഷ്യസംസ്കരണ വ്യവസായത്തിന്റെ നിലവിലെ സ്ഥിതിയെ കുറിച്ചും ലോക്ക് ഡൗണിന് ശേഷമുള്ള ആവശ്യകതകളെ കുറിച്ചും കേന്ദ്ര ഭക്ഷ്യസംസ്കരണ വ്യവസായ മന്ത്രി ശ്രീമതി ഹര്സിമ്രത് കൗര് ബാദൽ ഫെഡറേഷന് ഓഫ് ഇന്ത്യന് ചേംബേഴ്സ് ഓഫ് കൊമേഴ്സ് ആന്ഡ് ഇന്ഡസ്ട്രി  പ്രതിനിധികളുമായി വീഡിയോ കോണ്ഫറന്സിലൂടെ ചര്ച്ച നടത്തി.
യോഗത്തില് കേന്ദ്രമന്ത്രിയെ സ്വാഗതം ചെയ്ത ഫിക്കി സെക്രട്ടറി ജനറല് ദിലീപ് ചെനോയ്, ലോക്ക്ഡൗണിന്റെ പ്രാരംഭഘട്ടം മുതല് മന്ത്രി നല്കുന്ന പിന്തുണയ്ക്ക് നന്ദി അറിയിച്ചു.
കോവിഡ് നിയന്ത്രണത്തിനായി സ്വീകരിച്ചിട്ടുളള കര്ശന മാര്ഗനിര്ദേശങ്ങള്ക്കിടയിലും ഭക്ഷ്യസംസ്കരണ വ്യവസായം പരമാവധി ശേഷിയില് പ്രവര്ത്തിക്കേണ്ടതിന്റെ ആവശ്യകതയെ കുറിച്ച് ശ്രീമതി കൗര് വിശദീകരിച്ചു. മുതിര്ന്ന ഉദ്യോഗസ്ഥരെയും 'ഇന്വെസ്റ്റ് ഇന്ത്യ'യിലെ അംഗങ്ങളെയും ഉള്പ്പെടുത്തി ഭക്ഷ്യസംസ്കരണ വ്യവസായ മന്ത്രാലയം രൂപം നല്കിയ പ്രത്യേക കര്മസേന വ്യവസായികളുമായി ബന്ധപ്പെട്ട് മേഖലയിലെ പ്രശ്നങ്ങളും വെല്ലുവിളികളും പരിഹരിക്കുന്നതിന് ശ്രമിച്ചു വരികയാണെന്നും മന്ത്രി പറഞ്ഞു.
കൊയ്തെടുത്ത വിളകളും പെട്ടെന്ന് കേടാകുന്നതുമായവ രാജ്യത്തിന്റെ വിവിധഭാഗങ്ങളിലായി നശിക്കുന്നതാണ് നിലവില് നേരിടുന്ന പ്രശ്നം. ഇത്തരം ഉല്പ്പന്നങ്ങള് പരമാവധി സംഭരിക്കാന് വ്യവസായികള് തയാറാകണമെന്നും ഈ മാസം 28 ന് നടത്തിയ വീഡിയോ കോണ്ഫറന്സിംഗില് അവര് അഭ്യര്ത്ഥിച്ചു. ഇതിലൂടെ ഇവ നഷ്ടപ്പെടുന്നത് ഒഴിവാക്കി കര്ഷകര്ക്ക് കൂടുതല് നേട്ടമുണ്ടാക്കാന് കഴിയുമെന്നും മന്ത്രി പറഞ്ഞു.
മേഖല നേരിടുന്ന പ്രശ്നങ്ങള് പരിഹരിക്കുന്നതിന് മന്ത്രാലയത്തിന്റെ അടിയന്തര ഇടപെടല് വേണമെന്ന് വ്യവസായ പ്രതിനിധികള് ആവശ്യപ്പെട്ടു. കോവിഡ് നിയന്ത്രണ മേഖലകളിലെ വ്യവസായപ്രവര്ത്തനത്തിന് നിര്ദിഷ്ട മാര്ഗരേഖക്ക് രൂപം നല്കുക, നിലവില് നേരിടുന്ന പ്രശ്നങ്ങള് പരിഹരിക്കുന്നതിനും തൊഴിലാളികളെ നിയോഗിച്ച് വ്യവസായ സ്ഥാപനങ്ങള് നടത്തുന്നതിനും വിതരണത്തിനും സംസ്ഥാനാടിസ്ഥാനത്തില് പ്രത്യേക നോഡല് ഓഫീസര്മാരെ നിയോഗിക്കുക തുടങ്ങിയവയാണ് ഇതില് പ്രധാനം.
മാര്ഗരേഖ രൂപീകരണമെന്ന വ്യവസായികളുടെ ആവശ്യവും പ്രതിരോധ മാര്ഗങ്ങള് ഉറപ്പാക്കി കോവിഡ് നിയന്ത്രണ മേഖലകളിലും 60 മുതല് 75 ശതമാനം വരെ തൊഴിലാളികളെ നിയോഗിച്ചു കൊണ്ട് വ്യവസായസ്ഥാപനങ്ങള് പ്രവര്ത്തിപ്പിക്കുന്നതിന് അനുമതി നല്കണമെന്ന ആവശ്യവും മന്ത്രി അംഗീകരിച്ചു.
(
സ്ഥിതിവിവര, പദ്ധതി നിര്വഹണ മന്ത്രാലയം
ഇന്ത്യയിലെ ശമ്പള റിപ്പോർട്ടിംഗ് - ഒരു ഔദ്യോഗിക തൊഴിൽ കാഴ്ചപ്പാട്
കേന്ദ്ര സ്ഥിതിവിവര-പദ്ധതി നിർവ്വഹണ മന്ത്രാലയത്തിന് കീഴിലെ ദേശീയ സ്റ്റാറ്റിസ്റ്റിക്കൽ ഓഫീസ്, 2017 സെപ്റ്റംബർ മുതൽ 2021 ഒക്ടോബര് വരെയുള്ള കാലയളവിൽ രാജ്യത്തിന്റെ തൊഴിൽ വീക്ഷണത്തെപ്പറ്റിയുള്ള പത്രക്കുറിപ്പ് പുറത്തിറക്കി. തെരഞ്ഞെടുക്കപ്പെട്ട ഗവൺമെന്റ് ഏജൻസികൾക്ക് ലഭ്യമായ ഭരണപരമായ രേഖകളുടെ അടിസ്ഥാനത്തിൽ ചില നിശ്ചിത മേഖലകളിലെ പുരോഗതി വിലയിരുത്തുന്നതാണ് ഈ റിപ്പോർട്ട്. ഇത് സംബന്ധിച്ച വിശദമായ കുറിപ്പ് അനുബന്ധമായി ചേർത്തിരിക്കുന്നു.
ഇവിടെ ക്ലിക്ക് ചെയ്യുക:
https://static.pib.gov.in/WriteReadData/specificdocs/documents/2021/dec/doc2021122411.pdf